Хафез
Обичам аз лице красиво…

Превод от персийски (фарси): Йордан Милев, 1969

chitanka.info

Обичам аз лице красиво и нежни къдри с цвят смолист.

Очи без вино като вино — е моя старосвет девиз.

Не се страхувам в любовта си от студ, от огън или гняв.

Горя като светилник нужен и свети околната вие.

Аз съм човек от рая. Можех да бъда друг, но в моя път

сам като пленник се предадох на хубави девойки низ.

Ако съдбата ми помогне — с приятел ще се събера

и ангелски коси под него ще сложа тихо с порив чист.

Шираз е моя град — свят извор на устни, приказен рубин.

Аз съм нищожна част от него, прашинка някаква, каприз.

Ах, толкова очи пияни съм изживял сред този град,

че ми се струва: и без вино се люшкам като кипарис.

Това е град, от шест посоки събрал самата красота.

Да бях богат, дори бих купил последната жена, без риск!

Ти искаш пак да ти разкажа от тайните на вечността,

но първо чаши две, а после — безсмъртната й летопис.

Хафез, аз искам да разкрия до дъно моето сърце,

ала не мога. От морето на мъката повява бриз.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.